Taru Nordman

Taru Nordman (s. 20. heinäkuuta 2000) on suomalainen salibandyn pelaaja, pelipaikaltaan hyökkääjä. Hän voitti helsinkiläisen M-Teamin pelaajana C-tyttöjen Suomen-mestaruuden vuonna 2014 ja nousi kaudella 2014–2015 Naisten Salibandyliigassa pelaavaan M-Teamin edustusjoukkueeseen. Kolmen liigakauden jälkeen hän siirtyi vuonna 2017 toiseen helsinkiläisseuraan, EräViikinkeihin. Hän on seitsemän kauden aikana pelannut liigan runkosarjassa 118 ottelua, joissa hän on tehnyt 83 maalia ja saanut 80 syöttöpistettä. Pudotuspelejä hänellä on 25, ja niissä hän on tehnyt kahdeksan maalia ja antanut kuusi maalisyöttöä. Hän on saavuttanut SM-pronssia kaudella 2017–2018.

Nordman nousi helmikuussa 2015 ensimmäisenä 2000-luvulla syntyneenä Suomen alle 19-vuotiaiden maajoukkueeseen. Hän saavutti hopeaa alle 19-vuotiaiden tyttöjen maailmanmestaruuskilpailuissa 2018.  Suomen naisten maajoukkueessa hän on pelannut kolme maaottelua.

Lähteet 

Suomalaiset salibandyn pelaajat
Vuonna 2000 syntyneet
Elävät henkilöt